EkBass/fiwiki-20250220-pages-articles huggingface dataset:
Filip Berglund

Filip Berglund (s. 10. toukokuuta 1997 Skellefteå, Ruotsi) on ruotsalainen jääkiekkopuolustaja, joka pelaa SHL-joukkue Örebro HK:ssa. Elite Prospects -sivuston mukaan hän on iso ja vahva kahden suunnan puolustaja, jolla on hyvä pelikäsitys ja syöttötaito. Berglund on arvokas tasaviisikoin pelatessa, hän avaa peliä hyvin ja on hyvä kiekollisena. Berglund ei ole kuitenkaan kovin nopea luistelija ja hänen tulisi käyttää kokonaan enemmän hyödyksi. Berglund laukoo oikealta. ==Ura== ===Seuraura=== Berglund on Bergbyns SK:n kasvatti. Hän siirtyi juniorina sittemmin Skellefteå AIK:hon. Berglund oli kaudella 2013–2014 J18 Elitissä joukkueensa tehokkain puolustaja Andreas Söderbergin kanssa tehoilla 2+13=15. Hän voitti kauden päätteeksi J18 Allsvenskanin pronssia. Kaudella 2015–2016 Berglund toimi Skellefteån J20-junioreiden varakapteenina. Hän oli joukkueen toiseksi paras maalintekijä ja kolmanneksi paras pistemies tehoilla 19+22=41, joilla Berglund voitti koko J20 SuperElitin puolustajien piste- ja maalipörssin. Hän voitti kauden päätteeksi sarjan hopeaa. Berglund debytoi kauden 2015–2016 aikana myös Skellefteån SHL- joukkueessa, jossa hän pelasi viisi runkosarja- ja kaksi playoff-ottelua ilman tehopisteitä. Berglund teki SHL-debyyttinsä 26. tammikuuta 2016 Rögle BK:ta vastaan. Hän voitti kauden päätteeksi SHL-hopeaa. Toukokuussa 2016 Berglund teki Skellefteån kanssa kaksivuotisen SHL-sopimuksen. Edmonton Oilers varasi Berglundin kolmannella kierroksella 91. pelaajana NHL:n varaustilaisuudessa 2016. Varsinaisella SHL:n tulokaskaudellaan 2016–2017 hän teki Skellefteåssa 47 runkosarja- ja seitsemässä playoff-ottelussa yhdeksän syöttöpistettä. Mestarien liigassa Berglund teki viidessä ottelussa yhden syöttöpisteen. ===Maajoukkueura=== Berglund on pelannut seitsemän nuorten ja kahdeksan poikien maaottelua. ==Tilastot== 2013–2014 Skellefteå AIK SuperElit 5 0 0 0 2 – – – – – 2014–2015 Skellefteå AIK SuperElit 37 1 10 11 12 5 0 1 1 2 2015–2016 Skellefteå AIK SuperElit 43 19 22 41 6 5 1 3 4 8 Skellefteå AIK SHL 5 0 0 0 0 2 0 0 0 0 2016–2017 Skellefteå AIK SHL 47 0 9 9 10 7 0 0 0 0 Skellefteå AIK SuperElit 10 3 4 7 2 – – – – – 2017–2018 Skellefteå AIK SHL 44 3 10 13 32 16 0 4 4 10 2018–2019 Skellefteå AIK SHL 52 2 9 11 22 6 0 0 0 2 2019–2020 Skellefteå AIK SHL 52 5 15 20 16 – – – – – 2020–2021 Linköping HC SHL 32 1 7 8 14 – – – – – 2021–2022 Bakersfield Condors AHL 53 0 6 6 40 5 0 1 1 2 6 kautta yhteensä SHL 232 11 50 61 94 31 0 4 4 12 ==Lähteet== * * ===Viitteet=== Luokka:Ruotsalaiset jääkiekkoilijat Luokka:Örebro HK:n pelaajat Luokka:Edmonton Oilersin pelaajat Luokka:Edmonton Oilersin varaamat pelaajat Luokka:Vuonna 1997 syntyneet Luokka:Elävät henkilöt
Scream for Me Brazil

__NOTOC__ Scream for Me Brazil on Bruce Dickinsonin livealbumi, joka julkaistiin vuonna 1999 levymerkillä Air Raid Records. == Kappaleet == # # # # # # # # # # # # == Kokoonpano == * Bruce Dickinson – laulu * Adrian Smith – kitara * Roy Z – kitara * Eddie Casillas – basso * David Ingraham – rummut == Arvostelut == * Allmusic: Allmusic review == Lähteet == Luokka:Vuoden 1999 konserttitallenteet Luokka:Bruce Dickinsonin albumit
The Best of Bruce Dickinson

__NOTOC__ The Best of Bruce Dickinson on Bruce Dickinsonin kokoelma-albumi, joka julkaistiin vuonna 2001 levymerkillä Metal-Is Records. == Kappaleet == === CD1 === # # # # # # # # # # # # # === CD2 === # # # # # # # # # # # # # # == Lähteet == Luokka:Vuoden 2001 kokoelma-albumit Luokka:Bruce Dickinsonin albumit
M/S Jäämeri

M/S Jäämeri oli suomalainen Suomen valtion omistama rahti- ja matkustajalaiva, jota käytettiin 1930-luvulla Petsamon yhteysliikenteessä.Kuvia laivoista ja merenkulkijoista : Jäämeri (Äänimeri-sivusto) Laiva valmistui vuonna 1933 Hietalahden telakalta Helsingissä, laivan tilaaja oli sisäministeriö. Laivalle tehtiin vuonna 1934 korjaus- ja muutostöitä, jotta se olisi kestänyt arktisten vesien myrskyjä. M/S Jäämeri alkoi kuljettaa matkustajia, rahtia ja postia Petsamon Liinahamarin, Heinäsaarten ja Kalastajasaarennon välillä sekä kävi kerran tai kaksi kuukaudessa Norjan Kirkkoniemessä. Laiva upotettiin talvisodan alkaessa joulukuussa 1939 Petsamon Trifonassa. Laivan pituus oli 36,90 metriä, leveys 7,50 ja syväys 3,74 metriä. Sen bruttovetoisuus oli 299 tonnia ja kuollut paino 50 tonnia. Laivan dieselmoottorin teho oli 333 hevosvoimaa. == Lähteet == == Aiheesta muualla == * M/S Jäämeri kuvattuna Helsingissä, Merimuseon kuvakokoelma (Suomen Museot Online) Luokka:Yhteysalukset Luokka:Petsamo
Niihaman ryhmäpuutarha

Niihaman ryhmäpuutarha (alun perin Tampereen siirtolapuutarha, myöhemmin Hatanpään siirtolapuutarha) on Suomen vanhin edelleen toimiva siirtolapuutarha. Se perustettiin Tampereen Hatanpäälle vuonna 1916. Kun Hankkijan puutarha halusi myöhemmin alueen omaan käyttöönsä, Hatanpään siirtolapuutarha päätettiin siirtää muualle. Vuonna 1975 se sai uuden paikan Niihaman metsäalueelta Näsijärven rannalta. Nimi vaihtui näin Niihaman ryhmäpuutarhaksi. Niihaman ryhmäpuutarhassa sijaitsee Kartano-nimisen tilan entinen pihapiiri, josta on säilynyt asuinrakennus, sauna ja puimala. 1800-luvulla perustettu Kartano oli aikoinaan Messukylän pappilan torppa. Nykyään rakennukset ovat ryhmäpuutarhan käytössä. Ryhmäpuutarhan alueella toimii kesäisin Tampereen siirtolapuutarhamuseo. ==Lähteet== == Kirjallisuutta == * Vuorio, Pirkko: Siirtolapuutarhan lumo. Hatanpää-Niihama 100 vuotta. Tampere: Niihaman ryhmäpuutarhayhdistys 2016. ISBN 978-952-93-6795-5. ==Aiheesta muualla== * Niihaman ryhmäpuutarhayhdistys Luokka:Siirtolapuutarhat Luokka:Tampereen rakennukset ja rakennelmat Luokka:Hatanpää Ryhmäpuutarha
Cavendishin rautatieasema

Cavendishin rautatieasema oli rautatieasema Stour Valley Railwayn varrella Cavendishissa, Suffolkissa. Se oli käytössä vuosina 1865–1967. Asema avattiin 9. elokuuta 1865. Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Cavendishin asema suljettiin samana päivänä. Cavendishin asemasta on jäljellä tasoristeysvahdin asunto sekä lyhyt pätkä toisesta laiturista. Muut asemarakennukset purettiin 1970-luvun alkupuolella, ja niiden tilalle rakennettiin asuinrakennuksia. == Lähteet == Luokka:Englannin lakkautetut rautatieliikennepaikat Luokka:Beechingin leikkauksissa suljetut rautatieasemat Luokka:Suffolkin rautatieliikennepaikat
Ruskeasuon siirtolapuutarha

thumb|Ruskeasuon siirtolapuutarha 2014. Ruskeasuon siirtolapuutarha () on 115 palstasta koostuva siirtolapuutarha Helsingin Ruskeasuolla. Ebba Tallgren perusti tämän Suomen vanhimman samassa paikassa pysyneen siirtolapuutarhan vuonna 1918, jotta kaupunkilaiset voisivat rentoutua ja kasvattaa itselleen terveellistä ruokaa. Nykyisin viljelyn painopiste on kukissa ja muissa koristekasveissa. Kuten muissakin siirtolapuutarhoissa, siirtolapuutarhayhdistys vuokraa maa-alueen kaupungilta ja jakaa mökkipaikat jäsenilleen. Ruskeasuon siirtolapuutarhayhdistyksen erityispiirre on, että yhdistyksen virallinen kieli on ruotsi. Myös kaikkien yhdistyksen jäsenten tulee sääntöjen mukaan puhua ruotsia. Siirtolapuutarha on Helsingin vanhin ja Suomen siirtolapuutarhoista vanhin alkuperäisellä paikallaan toimiva siirtolapuutarha. Maatiainen – Det lantliga kulturarvet ry on nimennyt Ruskeasuon siirtolapuutarhan vuoden 2018 kulttuuriympäristöksi. == Lähteet == == Aiheesta muualla == * Brunakärr Koloniträdgårdsförening Luokka:Helsingin siirtolapuutarhat Luokka:Ruskeasuo
Vallilan siirtolapuutarha

Vallilan siirtolapuutarha on 174 palstasta koostuva siirtolapuutarha Helsingin Vallilanlaaksossa. Se on perustettu vuonna 1932, ja se on Helsingin kolmanneksi vanhin siirtolapuutarha. Vallilan siirtolapuutarha on suojeltu asemakaavalla.Siirtolapuutarhan asemakaava == Historia == Helsingin kaupungin kiinteistölautakunta päätti 26. toukokuuta 1931, että ”Toukolan ja Kumpulan välinen alue” kunnostettaisiin siirtolapuutarhan perustamista varten. Vallilan siirtolapuutarhayhdistys ry perustettiin 16. huhtikuuta 1932, ja siirtolapuutarha aloitti toimintansa keväällä 1932. Yhdistyksen jäsenet olivat kaupunkityöläisiä, ammattien joukossa on muun muassa seppiä, sekatyömiehiä, viilareita, hedelmämyyjiä, siivoojia ja poliiseja.Vallilan siirtolapuutarhan 1930-luku Alkuperäiset mökit rakennettiin asemakaavaosaston arkkitehtien Birger Brunilan ja Väinö Tuukkasen suunnitteleman tyyppimallin mukaan. Yksi mökeistä on lunastettu museokäyttöön vuonna 1977, ja siinä toimii nykyisin 1930-luvusta kertova Vallilan siirtolapuutarhamuseo. Alueen mökkirakentaminen on alusta saakka ollut säädeltyä, uusimmat tyyppimökkien mallipiirustukset ovat vuodelta 2013. Vallilan siirtolapuutarhan historiaa Helsingin kaupungin puutarhakonsulentti Elisabeth Koch suunnitteli siirtolapuutarhan yleisten alueiden istutukset ja laati mallisuunnitelmia myös palstoille. Mallisuunnitelman saatoi lunastaa Kiinteistövirastolta ja puutarhakonsulentti Koch kävi paikan päällä neuvomassa palstan suunnittelussa ja viljelyssä. Vallilan siirtolapuutarhan alun perin paviljonkimainen yhteistila Toimela valmistui kesällä 1937. Se laajennettiin nykyisen kaltaiseksi kerhotilaksi vuonna 1972. Vallilan siirtolapuutarhan historiaa Alueella ei aluksi ollut muita yhteisiä peseytymistiloja kuin ulkosuihku, mutta 1990-luvulla sinne rakennettiin 55 neliön talousrakennus, jossa on myös sauna. == Katso myös == * Kumpulan siirtolapuutarha == Lähteet == == Aiheesta muualla == * Vallilan siirtolapuutarhayhdistys Luokka:Helsingin siirtolapuutarhat Luokka:Vallila
Englannin Valioliigan kausi 2017–2018

Englannin Valioliigan kausi 2017–2018 oli englantilaisen seurajalkapalloilun korkeimman sarjatason Valioliigan 26. kausi. Kausi alkoi 11. elokuuta 2017 ja se päättyi 13. toukokuuta 2018. Chelsea lähti kauteen hallitsevana mestarina. Newcastle United, Brighton & Hove Albion ja Huddersfield Town nousivat Mestaruussarjan kaudelta 2016–2017. Manchester City voitti Valioliigan kolmatta kertaa ja teki Englannin pääsarjahistorian piste-ennätyksen sadalla pisteellä. Liverpoolin Mohamed Salah rikkoi maaliennätyksen tehtyään 32 maalia. Arsenalia yli 20 vuotta valmentanut Arsène Wenger jätti seuran kauden päätteeksi. Swansea City, Stoke City ja West Bromwich Albion putosivat seuraavaksi kaudeksi Mestaruussarjaan. ==Joukkueet== Joukkue Paikkakunta Stadion Päävalmentaja Vuodesta Arsenal Lontoo (Holloway) Emirates Stadium 1996 Bournemouth Bournemouth Dean Court 2012 Brighton & Hove Albion Brighton Falmer Stadium 2014 Burnley Burnley Turf Moor 2012 Chelsea Lontoo (Fulham) Stamford Bridge 2016 Crystal Palace Lontoo (South Norwood) Selhurst Park 2017 Everton Liverpool Goodison Park 2017 Huddersfield Town Huddersfield Kirklees Stadium 2015 Leicester City Leicester King Power Stadium 2017 Liverpool Liverpool Anfield 2015 Manchester City Manchester Etihad Stadium 2016 Manchester United Manchester Old Trafford 2016 Newcastle United Newcastle St James’ Park 2016 Southampton Southampton St Mary’s Stadium 2018 Stoke City Stoke-on-Trent Britannia Stadium 2018 Swansea City Swansea Liberty Stadium 2017 Tottenham Hotspur Lontoo (Tottenham) Wembley Stadium 2014 Watford Watford Vicarage Road 2018 West Bromwich Albion West Bromwich The Hawthorns 2018 West Ham United Lontoo (Stratford) Olympic Stadium 2017 ==Sarjataulukko== ==Tilastot== ===Parhaat maalintekijät=== ;32 maalia * Mohamed Salah (Liverpool) ;30 maalia * Harry Kane (Tottenham Hotspur) ;21 maalia * Sergio Agüero (Manchester City) ;20 maalia * Jamie Vardy (Leicester City) ;18 maalia * Raheem Sterling (Manchester City) ;16 maalia * Romelu Lukaku (Manchester United) ;15 maalia * Roberto Firmino (Liverpool) ;14 maalia * Alexandre Lacazette (Arsenal) Lähde: Premier League ==Aiheesta muualla== * Virallinen sivusto Luokka:Englannin Valioliigan kaudet Luokka:Jalkapallosarjojen kausi 2017–2018/2018
Lydia Quaranta

Lydia Quaranta (6. maaliskuuta 1891 Torino – 5. maaliskuuta 1928 Torino) oli italialainen näyttelijä. Lydia Quarantan näyttelijänura alkoi jo nuorena Dante Testan teatteriseurueessa. Myös hänen sisaristaan Isabellasta ja Letiziasta tuli näyttelijöitä. Quarantan ensimmäinen elokuva oli Edoardo Bencivengan ohjaama L’ignota vuonna 1910. Vuonna 1912 näyttelijä siirtyi Aquila Filmsiltä Italalle, jossa hän esiintyi Ermete Zacconin rinnalla Gino Zaccarian ja Dante Testan elokuvassa Isä. Hänen ensimmäinen pääosansa oli Nino Oxilian elokuvassa Addio, giovinezza! Kauniin ja viehättävän näyttelijän elokuvauran huippu oli nimirooli Giovanni Pastronen suurelokuvassa Cabiria (1914). Ensimmäisen maailmansodan aikana Quaranta teki lukuisia elokuvia eri tuotantoyhtiöille. Niistä parhaisiin kuuluu Mario Caserinin ohjaama In mano al destino (1916). Sodan jälkeen Quaranta esiintyi vain muutamissa elokuvissa kuten Augusto Geninan I tre sentimentali (1921) ja Mario Camerinin Voglio tradire mio marito (1925). Hän kuoli äkillisesti keuhkokuumeeseen. ==Elokuvia== * Isä, 1912 * Tiikeri ihmishahmossa, 1913 * Cabiria, 1914 ==Lähteet== ==Aiheesta muualla== * Internet Movie Database: Lydia Quaranta Luokka:Italialaiset näyttelijät Luokka:Vuonna 1891 syntyneet Luokka:Vuonna 1928 kuolleet
M/S Pirjo

M/S Pirjo oli suomalainen Henry Nielsenin Ab Helsingfors Steamship Co. Ltd varustamon rahtilaiva. Sen sisaralus oli M/S Pulptrader.Äänimeri-sivusto : Kuvia laivoista ja merenkulkijoista : Nielsen : Pirjo Wrecksite.eu : M/S Romana Laiva valmistui Valmet Oy:n Turun telakalta huhtikuussa 1962. M/S Pirjo kallistui 8. marraskuuta 1962 Orrengrundin edustalla ollessaan selluloosalastissa matkalla Kotkasta Hollantiin. Miehistö saatiin pelastettua mutta laiva kaatui saman päivän iltana rannan lähellä ja se saatiin kuitenkin kiinnitettyä rantakivikkoon. Marraskuun lopulla laiva saatiin käännettyä ja se palasi korjausten jälkeen liikenteeseen. Vuonna 1970 laiva myytiin maarianhaminalaiselle Rederi Ab Cellonalle ja se sai nimekseen Cellona. Vuonna 1974 omistajaksi tuli kyproslainen Famagustassa toiminut Andrean Sg Co Ltd varustamo ja laivan nimeksi tuli Lady Sabina. Seuraava omistaja oli vuodesta 1979 Pireuksessa Kreikassa toiminut New Navimar Sg Co SA varustamo ja laivan uusi nimi oli Elefsis. Viimeksi laiva oli kahden Tripolissa Libanonissa toimineen varustamon omistuksessa, ensin vuodesta 1982 Mustafa Hadadin varustamolla Diana nimisenä ja sitten vuodesta 1984 Romana nimisenä Haddad Sg Co Ltd varustamolla. Laiva upotettiin tykkitulella Libanonin rannikolla syys- lokakuun vaihteessa 1985 Libanonin sisällissodan aikana. Laivan pituus oli 80,30 metriä, leveys 12,43 metriä ja syväys 5,40 metriä. Kuollut paino oli 2 300 tonnia ja dieselmoottorin teho 2 000 hevosvoimaa. == Lähteet == Luokka:Rahtilaivat Luokka:Hylyt
Irlanti lasten Eurovision laulukilpailussa

Irlanti osallistui Lasten Eurovision laulukilpailuun ensimmäisen kerran vuonna 2015. Irlannin paras sijoitus on vuodelta 2022, jolloin se sijoittui neljänneksi Sophie Lennonin esittämällä kappaleella "Solas". ==Osallistujat== Vuosi Esittäjä Kappale Sijoitus Pisteet 2015 Aimee Banks "Réalta na Mara" 12 36 2016 Zena Donnelly "Bríce Ar Bhríce" 10 122 2017 Muireann McDonnell "Súile Glasa" 15 54 2018 Taylor Hynes "IOU" 15 48 2019 Anna Kearney "Banshee" 12 73 2021 Maiú Levi Lawlor "Saor (Disappear)" 18 44 2022 Sophie Lennon "Solas" 4 150 2023 Jessica McKean "Aisling" 16 42 2024 Enya Cox Dempsey "Le chéile" 15 55 ==Lähteet== Luokka:Lasten Eurovision laulukilpailut maittain Luokka:Irlannin musiikki
Mauri Seppä

Mauri Taisto Heikki Seppä (11. maaliskuuta 1916 Teuva – 8. marraskuuta 2000) oli suomalainen maanviljelijä, joka toimi Kansallisen Kokoomuksen kansanedustajana Vaasan vaalipiiristä vuosina 1954–1962 ja 1970–1975. Kansanedustajan tehtävän lisäksi Seppä toimi Teuvalla kunnanvaltuutettuna vuosina 1951–1975, joista vuodet 1972–1975 kunnanvaltuuston varapuheenjohtajana. Presidentin valitsijamiehenä hän toimi vuosien 1956, 1962 ja 1968 vaaleissa. Seppä kirjoitti ylioppilaaksi vuonna 1934 ja valmistui maatalous- ja metsätieteiden kandidaatiksi 1945. Sepän vanhemmat olivat yliopettaja ja filosofian tohtori Uuno Uljas Seppä ja kansakoulunopettaja Maria Lucina Jussila. Hän oli naimisissa Aino Helena Kärjen kanssa vuodesta 1944 alkaen ja he saivat viisi lasta. Seppä sai maanviljelysneuvoksen arvonimen vuonna 1979. Sotilasarvoltaan hän oli kapteeni. == Lähteet == Luokka:Kansallisen Kokoomuksen poliitikot Luokka:Kansanedustajat Luokka:Kokoomusnuorten puheenjohtajat Luokka:Teuvan kunnanvaltuutetut Luokka:Vaasan läänin eteläinen vaalipiiri Luokka:Vaasan vaalipiiri Luokka:Suomalaiset opettajat Luokka:Maanviljelysneuvokset Luokka:Vuonna 1916 syntyneet Luokka:Vuonna 2000 kuolleet
Italia lasten Eurovision laulukilpailussa

Italia on osallistunut Lasten Eurovision laulukilpailuun kymmenen kertaa, ensimmäisen kerran vuonna 2014. Italian paras sijoitus on vuodelta 2014, jolloin se voitti kilpailun Vincenzo Cantiellon esittämällä kappaleella "Tu primo grande amore". ==Osallistujat== Vuosi Esittäjä Kappale Sijoitus Pisteet 2014 Vincenzo Cantiello "Tu primo grande amore" 1 159 2015 Chiara & Martina "Viva" 16 34 2016 Fiamma Boccia "Cara Mamma - Dear Mom" 3 209 2017 Maria Iside Fiore "Scelgo (My Choice)" 11 86 2018 Melissa & Marco "What Is Love" 7 151 2019 Marta Viola "La voce della terra" 7 129 2021 Elisabetta Lizza "Specchio (Mirror On The Wall)" 10 107 2022 Chanel Dilecta "BLA BLA BLA" 11 95 2023 Melissa & Ranya "Un mondo giusto" 11 81 2024 Simone Grande "Pigiama Party" 9 98 ==Lähteet== Luokka:Lasten Eurovision laulukilpailut maittain Luokka:Italian musiikki
Terroristit

Terroristit, televisiossa Välikohtaus (The Incident) on vuonna 1967 ensi- iltaan tullut yhdysvaltalainen neo-noir-elokuva. Sen on ohjannut Larry Peerce. Elokuva perustuu Nicholas E. Baehrin televisionäytelmään Ride with TerrorAllmovie.com. Elokuvan aiheena on kahden kaveruksen harrastama satunnaisiin ihmisiin kohdistuva väkivalta newyorkilaisessa sunnuntai-illassa. Aikansa ulkona riehuttuaan he siirtyvät metroon, jossa he kiusaavat vaunuun satunnaisesti osuneita matkustajia, jotka on esitelty ennen vaunujaksoa omissa pienissä jaksoissaan ennen vaunuun tuloa. Kolme tähteä elokuvalle antaneen Timo Peltosen mukaan Artien roolia esittävä Martin Sheen on elokuvan heikoin lenkki, sen sijaan Tony Musante Joen roolissa on uskottavampi. Kun elokuvaa alkaa vaivata kaavamaisuus, jännitys kiristyykin lopulta ”vielä pari kierrosta tiukemmalle”.Timo Peltonen: Martin Sheen pelottelee metromatkustajia. Helsingin Sanomat 3.7.2017 s. B 17 ==Näyttelijät== == Lähteet == Luokka:Vuoden 1967 yhdysvaltalaiset elokuvat Luokka:Yhdysvaltalaiset jännityselokuvat
Alvikin metroasema

Alvik on Tukholman metron asema Tranebergin kaupunginosassa Länsi-Tukholmassa. Se on yksi vihreän linjan yksi pääteasemista ja matkustajamääriltään linjansa kantakaupungin ulkopuolisista asemista toiseksi suurin heti Gullmarsplanin jälkeen. Asema on Länsi-Tukholman alueella merkittävä joukkoliikenteen solmukohta, jossa on vaihtomahdollisuus Poikittaisradalle, Nockebyn radalle ja alueen busseihin. Se sijaitsee Kristinebergin ja Stora mossenin asemien välissä, ja etäisyys Slussenin asemalle on kahdeksan kilometriä. Jo vuodesta 1914 Alvik on ollut joukkoliikenteen vaihtoasema, josta lähtivät raitiotielinjat 11 (Ängbyn rata vuodesta 1944) Islandstorgetille, 12 (Nockebyn rata) Nockebyhyn ja vuoteen 1950 asti linja 13 Ulvsundaan (Ulvsundan rata). Ängbyn rata on nykyistä metrorataa ja myös alun perin sellaiseksi rakennettu, mutta sitä liikennöitiin raitiotieperiaattein vuoteen 1952 asti. Varsinaiseksi metroasemaksi Alvik kehittyi lokakuuhun 1952 mennessä, jolloin osuus Hötorget–Vällingby vihittiin liikenteelle. Samalla Nockebynradalla otettiin käyttöön nykyäänkin käytössä oleva ratkaisu, jossa radalta on vaihtoyhteys metroon samalta laiturilta. Ulkoasemalla on kaksi laituria, joista ulommaiset raiteet ovat metron ja sisimmäiset Nockebynradan käytössä. Poikittaisradalla on oma pysäkkialueensa läntisen sisäänkäynnin edustalla. Asemalla on kaksi lippuhallia: läntiseen päälippuhalliin on sisäänkäynti etelästä Alvikin torilta Gustavslundsvägeniltä ja pohjoisesta Vidängsvägeniltä. Drottningholmsvägenin alle ja viereen sijoittuvasta lippuhallista löytyy Pressbyrån. Itäinen lippuhalli sijaitsee Traneberginpuistossa, ja sille on sisäänkäynti pohjoisesta Tranebergsvägenin suunnasta. Itäisellä hallilla on hieman suppeammat aukioloajat arkisin. Alvikin torilla on pienehkö linja- autoterminaali, josta on yhteyksiä muun muassa Bromman lentoasemalle. Aseman taidetta on suunnitellut Hensajaj Koda. Useiden yksittäisten teosten muodosta yhtenäinen kokonaisuus on saanut inspiraatiota zen-buddhalaisuudesta. Materiaaleina on käytetty muun muassa diabaasia ja ruostumatonta terästä. == Kuvia == Tiedosto:Alvik - Tvärbanan.JPG|Poikittaisradan pysäkki talvella Tiedosto:Bf Alvik (unten), ET 422 (b).jpg|Poikittaisradan pysäkki kesällä Tiedosto:Tåg i Alvik.jpg|Alvikin raitiotiepysäkki vuonna 1937 Tiedosto:Henjasaj Koda, Gryningskälla, Alviks T-banestation, 2016d.jpg|Lippuportit läntisessä lippuhallissa == Katso myös == * Alvik == Lähteet == == Aiheesta muualla == Luokka:Bromma Luokka:Tukholman metroasemat
Martti Valkama

Martti Mikael Valkama (23. elokuuta 1912 Jalasjärvi – 13. tammikuuta 1994 Vaasa) oli suomalainen varatuomari ja pankinjohtaja, joka toimi Kansallisen Kokoomuksen kansanedustajana Vaasan vaalipiiristä syyskuusta 1963 huhtikuuhun 1966. Ylioppilaaksi Valkama kirjoitti vuonna 1932. Ylemmän oikeustutkinnon hän suoritti vuonna 1940 ja varatuomariksi hän valmistui vuonna 1946. Työuransa Valkama aloitti asianajotoimiston apulaisena, minkä lisäksi hän ehti toimia Laihian nimismiehenä sekä Kansallis-Osake-Pankin johtajana Laihialla, Kurikassa, Vaasassa ja Seinäjoella. Kunnanvaltuutettuna hän toimi niin Laihialla, Kurikassa kuin Vaasassakin. Valkama oli myös presidentinvaalin valitsijamiehenä vuoden 1968 vaaleissa. Valkaman vanhemmat olivat maanviljelijä Samuel (Sameli) Valkama ja Edla Sofia Koskimäki. Valkama oli naimisissa Aune Inkeri Tuomisen kanssa vuodesta 1941 lähtien. Sotilasarvoltaan hän oli yliluutnantti. == Lähteet == Luokka:Kansanedustajat Luokka:Vaasan kaupunginvaltuutetut Luokka:Kurikan kaupunginvaltuutetut Luokka:Laihian kunnanvaltuutetut Luokka:Kansallisen Kokoomuksen poliitikot Luokka:Vaasan vaalipiiri Luokka:Suomalaiset juristit Luokka:Suomalaiset pankinjohtajat Luokka:Vuonna 1912 syntyneet Luokka:Vuonna 1994 kuolleet
Musiikkivuosi 2003

Musiikkivuosi 2003 käsittelee vuoden 2003 tärkeitä musiikkitapahtumia, uutisia ja julkistuksia. == Julkaisuja == * Apocalyptica-yhtyeen albumi Reflections julkaistiin * HIM-yhtyeen albumi Love Metal julkaistiin, suomalainen listasijoitus 1. == Kilpailuja == * Eurovision laulukilpailu 2003 Luokka:Musiikkivuodet Luokka:Vuoden 2003 musiikki
Congratulations (albumi)

Congratulations on yhdysvaltalaisen rockyhtye MGMT:n toinen studioalbumi, joka julkaistiin maaliskuussa 2010. Albumi ylsi kotimaassaan Yhdysvalloissa Billboard 200-listan toiselle sijalle, ja Britannian albumilistalla sijalle 4. Albumilta julkaistiin singlenä kappaleet ”Flash Delirium”, ”Siberian Breaks”, ”It’s Working” ja nimikkokappale ”Congratulations”. == Kappaleet == === Digitaalisen julkaisun lisäkappale === === Japanin julkaisun lisäkappaleet === == Arvostelut == * Desibeli.net: * The Guardian: * Pitchfork: 6.8/10 * Rolling Stone: * Soundi: == Listasijoitukset == Lista Paras sijoitus Viikkoja listalla Australian ARIA-albumilista 9. 3 Itävallan Ö3-albumilista 5. 5 Belgian Ultratop-albumilista 6. 6 Tanskan Hitlisten-albumilista 19. 1 Alankomaiden MegaCharts-albumilista 26. 5 Suomen virallinen lista 24. 1 Ranskan SNEP-albumilista 7. 19 Saksan GfK-albumilista 15. 2 Irlannin IRMA- albumilista 5. 4 Italian FIMI-albumilista 32. 2 Uuden-Seelannin RIANZ- albumilista 14. 3 VG-lista (Norja) 20. 4 Portugalin AFP-albumilista 18. 1 Espanjan Promusicae-albumilista 36. 2 Sverigetopplistan (Ruotsi) 16. 3 Sveitsin Hitparade-albumilista 5. 6 Britannian albumilista 4. 4 Yhdysvaltain Billboard 200 -albumilista 2. 7 Listasijoitusten lähde: == Lähteet == Luokka:MGMT:n albumit Luokka:Vuoden 2010 albumit
Musiikkivuosi 2015

Musiikkivuosi 2015 käsittelee vuoden 2015 tärkeitä musiikkitapahtumia, uutisia ja julkistuksia. == Tapahtumia == * 8. joulukuuta oli Jean Sibeliuksen päivä == Julkaisuja == * 17. helmikuuta – Ibeyin esikoisalbumi Ibeyi * 20. marraskuuta – Adelen albumi 25 * 17. huhtikuuta – Apocalyptican albumi Shadowmaker * 27. maaliskuuta – Nightwishin albumi Endless Forms Most Beautiful == Kilpailuja == * Uuden Musiikin Kilpailu 2015, kilpailun voitti Pertti Kurikan Nimipäivät * Eurovision laulukilpailu 2015 * Jean Sibelius -viulukilpailu == Kuolleita == * B.B. King Luokka:Musiikkivuodet Luokka:Vuoden 2015 musiikki
Musiikkivuosi 2016

Musiikkivuosi 2016 käsittelee vuoden 2016 tärkeitä musiikkitapahtumia, uutisia ja julkistuksia. == Tapahtumia == * 8. joulukuuta oli Jean Sibeliuksen päivä == Julkaisuja == * Breakbot - Still Waters * Insomnium - Winter’s Gate * Metallica - Hardwired...to Self-Destruct * Steve ’n’ Seagulls - Brothers in Farms * David Bowie - Blackstar == Kilpailuja == * Uuden Musiikin Kilpailu 2016 * Eurovision laulukilpailu 2016 == Kuolleita == * David Bowie * Prince * Leonard Cohen * George Michael == Palkintoja == ; Grammy * Vuoden albumin Grammy-palkinto - 1989 Luokka:Musiikkivuodet Luokka:Vuoden 2016 musiikki
Musiikkivuosi 2017

Musiikkivuosi 2017 käsittelee vuoden 2017 tärkeitä musiikkitapahtumia, uutisia ja julkistuksia. == Tapahtumia == * HIM-yhtye ilmoitti lopettavansa vuoden loppuun mennessä * 8. joulukuuta oli Jean Sibeliuksen päivä == Julkaisuja == === Tammikuu === * 6. tammikuuta – Ed Sheeranin hittisingle ”Shape of You” julkaistiin === Huhtikuu === * 14. huhtikuuta – Little Dragonin viides albumi Season High julkaistiin === Kesäkuu === * 2. kesäkuuta – Dua Lipan esikoisalbumi Dua Lipa julkaistiin * 17. heinäkuuta – Com Truisen albumi Iteration julkaistiin === Marraskuu === * 29. marraskuuta – Ibeyin albumi Ash julkaistiin == Kilpailuja == * Uuden Musiikin Kilpailu 2017 * Eurovision laulukilpailu 2017 == Kuolleita == * Chester Bennington * Chuck Berry * Lil Peep * Tom Petty == Palkintoja == ; Grammy-palkinto * Vuoden albumin Grammy- palkinto - 25 Luokka:Musiikkivuodet Luokka:Vuoden 2017 musiikki
Musiikkivuosi 2002

Musiikkivuosi 2002 käsittelee vuoden 2002 tärkeitä musiikkitapahtumia, uutisia ja julkistuksia. == Julkaisuja == * Insomnium-yhtyeen ensimmäinen albumi In the Halls of Awaiting julkaistiin * Nightwish-yhtyeen albumi Century Child julkaistiin * Amon Tobinin albumi Out from Out Where julkaistiin == Kilpailuja == * Eurovision laulukilpailu 2002 Luokka:Musiikkivuodet Luokka:Vuoden 2002 musiikki
Rolf Wollner

Rolf Wollner (28. huhtikuuta 1906 Leipzig – 6. heinäkuuta 1988 Leipzig) oli saksalainen maahockeypelaaja ja olympiamitalisti. Wollner pelasi Saksan miesten maajoukkueessa vuosina 1927–1931 yhteensä 12 ottelua.Nationalspieler: Herren hockey.de Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi yhdessä ottelussa.Olympics at Sports- Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Rolf Wollner Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1906 syntyneet Luokka:Vuonna 1988 kuolleet
Musiikkivuosi 2001

Musiikkivuosi 2001 käsittelee vuoden 2001 tärkeitä musiikkitapahtumia, uutisia ja julkistuksia. == Julkaisuja == * Ensiferum-yhtyeen ensimmäinen albumi Ensiferum julkaistiin * HIM-yhtyeen albumi Deep Shadows and Brilliant Highlights julkaistiin, suomalainen listasijoitus 1. == Palkintoja == * Vuoden albumin Grammy-palkinto: Steely Dan – Two Against Nature * Vuoden levytyksen Grammy-palkinto ja Vuoden laulun Grammy-palkinto: U2 – Beautiful Day * Parhaan uuden artistin Grammy-palkinto: Shelby Lynne * Iskelmä-Finlandia jaettiin ensimmäistä kertaa, sen sai Antti Huovila * Säveltaiteen valtionpalkinto Martti Pokela == Kilpailuja == * Eurovision laulukilpailu 2001 järjestettiin Kööpenhaminassa == Kuolleita == * George Harrison Luokka:Musiikkivuodet Luokka:Vuoden 2001 musiikki
Gerd Strantzen

Gerd Strantzen (12. joulukuuta 1897 Hampuri – 30. elokuuta 1958) oli saksalainen maahockeypelaaja ja olympiamitalisti. Strantzen pelasi Saksan miesten maajoukkueessa vuosina 1925–1928 yhteensä seitsemän ottelua.Nationalspieler: Herren hockey.de Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi yhdessä ottelussa.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Gerd Strantzen Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1897 syntyneet Luokka:Vuonna 1958 kuolleet
Karl-Heinz Irmer

Karl-Heinz George Ludwig Kurt Irmer (22. heinäkuuta 1903 Bremen – 8. marraskuuta 1975 Bremen) oli saksalainen maahockeypelaaja ja olympiamitalisti. Irmer pelasi Saksan miesten maajoukkueessa vuosina 1924–1928 yhteensä kuusi ottelua.Nationalspieler: Herren hockey.de Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kahdessa ottelussa.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Karl-Heinz Irmer Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1903 syntyneet Luokka:Vuonna 1975 kuolleet
Kaiku Kallio

Kaiku Kallio (14. helmikuuta 1890 Pyhämaa – 21. syyskuuta 1971 Helsinki) oli suomalainen poliitikko. Kallio toimi Kokoomuksen kansanedustajana vuosina 1939–1945 edustaen Viipurin läänin läntistä vaalipiiriä. Kallio kirjoitti ylioppilaaksi vuonna 1909, suoritti teologisen erotutkinnon vuonna 1912, vihittiin papiksi samana vuonna ja suoritti pastoraalitutkinnon vuonna 1915. Politiikan ulkopuolella Kallio toimi muun muassa Lappeenrannan kirkkoherrana, Lappeenrannan rovastikunnan vt. lääninrovastina ja lääninrovastina, Lappeenrannan yhteislyseon uskonnon opettajana ja Lappeenrannan seurakuntatervehdyksen päätoimittajana. Kallion vanhemmat olivat kanttori- urkuri, maanviljelijä Kustaa Kallio ja Olga Ruissaari. Kallion puoliso vuosina 1916–1929 oli Hilda Maria Veijalainen ja vuodesta 1971 Anja Kaarina Maltela. Kalliolle myönnettiin rovastin arvonimi vuonna 1934. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Viipurin läänin läntinen vaalipiiri Luokka:Suomen evankelis- luterilaisen kirkon papit Luokka:Suomalaiset päätoimittajat Luokka:Vuonna 1890 syntyneet Luokka:Vuonna 1971 kuolleet
Aribert Heymann

Aribert Heymann (9. joulukuuta 1899 – 1946) oli saksalainen maahockeypelaaja ja olympiamitalisti. Heymann pelasi Saksan miesten maajoukkueessa vuosina 1924–1931 yhteensä 12 ottelua.Nationalspieler: Herren hockey.de Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi yhdessä ottelussa.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Aribert Heymann Bio, Stats, and Results Olympics at Sports- Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1899 syntyneet Luokka:Vuonna 1946 kuolleet
Nasser Al-Khelaifi

Nasser Ghanim Al-Khelaifi (, s. 12. marraskuuta 1973 Doha) on qatarilainen liikemies ja entinen tennisammattilainen. Hän toimii beIN Media Groupin hallituksen puheenjohtajana sekä toimitusjohtajana. Al-Khelaifi toimii myös Qatar Sports Investmentsin hallituksen puheenjohtajana sekä toimitusjohtajana. Al-Khelaifi toimii myös ranskalaisen Paris Saint-Germain -jalkapallojoukkueen hallituksen puheenjohtajana sekä toimitusjohtajana. Hänet nimettiin vuonna 2015 joukkueen johtajaksi ja vuonna 2016 Ranskan jalkapallon vahvimmaksi vaikuttajaksi. == Tennisura == Al-Khelaifi voitti Davis Cupissa Qatarin joukkueessa 12 kaksinpeliottelua ja hävisi 31 kaksinpeliottelua. Hän oli parhaimmillaan ATP-listan sijalla 995. == Lähteet == == Aiheesta muualla == Luokka:Qatarilaiset urheilijat Luokka:Qatarilaiset henkilöt Luokka:Vuonna 1973 syntyneet Luokka:Elävät henkilöt
Pekka Kankkunen

Pekka Kankkunen (21. helmikuuta 1890 Kitee – 1. syyskuuta 1972 Kitee) oli suomalainen poliitikko. Kankkunen toimi Maalaisliiton kansanedustajana vuosina 1927–1929 edustaen Kuopion läänin itäistä vaalipiiriä. Kankkunen toimi myös Kiteen kunnanvaltuuston puheenjohtajana. Siviiliammatiltaan Kankkunen oli maanviljelijä ja hän toimi viljelijänä Kiteellä. Kankkunen toimi myös Kiteen kunnan rahastonhoitajana, Kiteen osuuskassan kirjanpitäjänä, Kiteen kunnan elintarvikelautakunnan rahastonhoitajana ja kirjanpitäjänä sekä Kiteen Ruppovaaran osuuskaupan hoitajana. Kankkunen toimi presidentin valitsijamiehenä vuosina 1925 ja 1931. Kankkusen vanhemmat olivat maanviljelijä, kansanedustaja Juho Kankkunen ja Iida Hurskainen. == Lähteet == Luokka:Kansanedustajat Luokka:Suomen Keskustan poliitikot Luokka:Kiteen kaupunginvaltuutetut Luokka:Pohjois-Karjalan vaalipiiri Luokka:Vuonna 1890 syntyneet Luokka:Vuonna 1972 kuolleet
MGMT (albumi)

MGMT on yhdysvaltalaisen rockyhtye MGMT:n kolmas studioalbumi, joka julkaistiin syyskuussa 2013. Albumi ylsi parhaimmillaan kotimaassaan Yhdysvalloissa Billboard 200-listan sijalle 14. MGMT:lta julkaistiin singlenä kappaleet ”Alien Days” ja ”Your Life Is a Lie”. == Kappaleet == == Arvostelut == * The Guardian: * Pitchfork: 6.2/10 * Rolling Stone: * Soundi: == Listasijoitukset == Lista Paras sijoitus Viikkoja listalla Australian ARIA- albumilista 31. 1 Itävallan Ö3-albumilista 29. 1 Belgian Ultratop-albumilista 28. 2 Ranskan SNEP-albumilista 26. 4 Saksan GfK-albumilista 44. 1 Irlannin IRMA-albumilista 29. 1 Italian FIMI-albumilista 79. 1 Espanjan Promusicae- albumilista 65. 1 Sveitsin Hitparade-albumilista 15. 4 Britannian albumilista 45. 1 Yhdysvaltain Billboard 200 -albumilista 14. 2 Listasijoitusten lähde: == Lähteet == Luokka:MGMT:n albumit Luokka:Vuoden 2013 albumit
Konsti Järnefelt

Tapani Kaarlo Aarre Konstantin (Konsti) Järnefelt (16. kesäkuuta 1890 Taipalsaari – 19. heinäkuuta 1959 Helsinki) oli suomalainen poliitikko. Järnefelt toimi Suomen Kansanpuolueen kansanedustajana vuosina 1951–1954 edustaen Uudenmaan läänin vaalipiiriä. Järnefelt toimi myös Helsingin kaupunginvaltuuston puheenjohtajana. Järnefelt kirjoitti ylioppilaaksi vuonna 1910 ja suoritti alemman hallintotutkinnon vuonna 1913. Järnefelt toimi politiikan ulkopuolella Valtionrautateiden piirihallituksen kirjurina ja kirjanpitäjänä Viipurissa, Valtionrautateiden piirihallituksen notaarina, Valtionrautateiden rautatierakennusosaston notaarina Helsingissä, Rautatiehallituksen koneosaston osastosihteerinä sekä Rautatiehallituksen koneosaston konttoripäällikkönä. Hän oli myös Virkamiesliiton, Rautatievirkamiesliiton ja Henkisen Työn Keskusliiton (myöh. Toimihenkilö- ja Virkamiesjärjestöjen Keskusliitto) puheenjohtaja. Järnefeltin vanhemmat olivat kruununnimismies Konstantin Järnefelt ja Ilma Elin Lydia Eikelin. Järnefeltin puoliso vuodesta 1915 oli Elin Sigrid Kosunen. == Lähteet == Luokka:Kansanedustajat Luokka:Suomen Kansanpuolueen poliitikot Luokka:Helsingin kaupunginvaltuutetut Luokka:Uudenmaan vaalipiiri Luokka:Suomalaiset ammattiyhdistysjohtajat Luokka:Vuonna 1890 syntyneet Luokka:Vuonna 1959 kuolleet
Summer 2003

__NOTOC__ Summer 2003 on thrash metal -yhtye Anthraxin EP, joka julkaistiin vuonna 2003 levymerkillä Nuclear Blast Records. == Kappaleet == # # # # # # # # == Kokoonpano == * John Bush – laulu * Rob Caggiano – soolokitara * Scott Ian – rytmikitara * Frank Bello – basso * Charlie Benante – rummut == Lähteet == == Aiheesta muualla == * * Luokka:Anthraxin EP:t Luokka:Vuoden 2003 EP:t
The Collection (Anthrax)

__NOTOC__ The Collection on thrash metal -yhtye Anthraxin kokoelma-albumi, joka julkaistiin vuonna 2002 levymerkillä Universal Music. == Kappaleet == # # # # # # # # # # # # # # # # == Lähteet == == Aiheesta muualla == * * Luokka:Anthraxin kokoelma-albumit Luokka:Vuoden 2002 kokoelma-albumit
The Bachelor

The Bachelor voi tarkoittaa seuraavia: * Poikamies pulassa, vuoden 1999 romanttinen komedia * Unelmien poikamies, tositelevisiosarja
Markus Niskala

Markus Niskala (13. syyskuuta 1890 Karunki – 14. huhtikuuta 1963 Tornio) oli suomalainen poliitikko. Niskala toimi Maalaisliiton kansanedustajana vuosina 1945–1963 edustaen Lapin läänin vaalipiiriä. Niskala toimi myös Karungin kunnanvaltuuston puheenjohtajana. Niskala toimi presidentin valitsijamiehenä vuosina 1937, 1940, 1943, 1956 ja 1962. Siviiliammatiltaan Niskala oli maanviljelijä ja hän toimi viljelijänä Karungissa. Niskala oli myös kalastaja ja maalaisseppä. Niskalan vanhemmat olivat maanviljelijä Juho Petter Niskala ja Priita Maria Wallin. Niskalan puoliso vuosina 1914–1927 oli Eeva Karoliina Piuva, jonka kuolemaan liitto päättyi. Niskalan toinen puoliso vuodesta 1930 oli Naimi Eliina Kiviniemi. Niskala kuoli kesken vaalikauden ja hänen tilalleen eduskuntaan nousi Pekka Vilmi. == Lähteet == Luokka:Kansanedustajat Luokka:Suomen Keskustan poliitikot Luokka:Karungin kunnanvaltuutetut Luokka:Lapin vaalipiiri Luokka:Vuonna 1890 syntyneet Luokka:Vuonna 1963 kuolleet
Vilmi

Vilmi on sukunimi, joka on muun muassa seuraavilla suomalaisilla henkilöillä: *Kyösti Vilmi (s. 1960), voimanostaja *Otto Vilmi (1881–1938), toimittaja ja poliitikko (SKP) *Pekka Vilmi (1915–1999), kansanedustaja (Maalaisliitto) ja kunnallisneuvos
Vilho Kirveskoski

Vilho Kirveskoski (18. lokakuuta 1890 Sysmä – 25. huhtikuuta 1949 Sysmä) oli suomalainen poliitikko. Kirveskoski toimi Maalaisliiton kansanedustajana vuosina 1930–1933 edustaen Mikkelin läänin vaalipiiriä. Kirveskoski toimi myös Sysmän kunnanvaltuuston jäsenenä. Politiikan ulkopuolella Kirveskoski toimi Sysmän Joutsjärven osuusmeijerin isännöitsijänä, Valittulan osuuskassan hoitajana, Sysmän sahaosuuskunnan isännöitsijänä, Itä-Hämeen Sähkö Oy:n toimitusjohtajana, Sysmän säästöpankin johtajana sekä Sysmän osuusmeijerin isännöitsijänä. Kirveskosken vanhemmat olivat maanviljelijä, valtiopäivämies Tobias Kirveskoski ja Amanda Katariina Topiaantytär. == Lähteet == Luokka:Kansanedustajat Luokka:Suomen Keskustan poliitikot Luokka:Sysmän kunnanvaltuutetut Luokka:Etelä-Savon vaalipiiri Luokka:Suomalaiset pankinjohtajat Luokka:Vuonna 1890 syntyneet Luokka:Vuonna 1949 kuolleet
Postipuun koulu

Postipuun koulu on yhtenäinen peruskoulu, joka sijaitsee Espoon Leppävaarassa, osoitteessa Ruutikuja 2. Koulussa toimivat suomenkieliset alakoululuokat 1–6, kaksi valmistavan opetuksen luokkaa ja 8 erityisluokkaa. Koulun rehtorina toimii Ilpo Salonen. Postipuun koulussa on noin 340 oppilasta. Vuonna 2015 vieraskielisten oppilaitten osuus koulun oppilaista oli 17,3 prosenttia. == Lähteet == == Aiheesta muualla == * Postipuun koulun sivut Luokka:Espoon peruskoulut Luokka:Leppävaara
Espoo Art (taideyhdistys)

Espoo Art ry on espoolainen taideyhdistys, joka on perustettu vuonna 1976. Yhdistykseen kuuluu öljy-, akryyli- ja akvarellimaalareita, graafikoita, valokuvaajia ja kuvanveistäjiä. Jäseniä on yli 220, joista osa on ammattilaisia ja osa aktiivisia harrastajia. Espoo Art toimii Mäkkylässä Träskändan kartanon alueella Auroratalossa, os. Kuninkaantie 43, 02940 Espoo. Taiteilijatalossa on työhuoneita 35 taiteilijalle. == Lähteet == == Aiheesta muualla == * Espoo Artin kotisivut Luokka:Suomalaiset taideyhdistykset
Musiikkivuosi 2000

Musiikkivuosi 2000 käsittelee vuoden 2000 tärkeitä musiikkitapahtumia, uutisia ja julkistuksia. == Julkaisuja == * Apocalyptica-yhtyeen albumi Cult julkaistiin * Linkin Park-yhtyeen albumi Hybrid Theory julkaistiin, vuoden myydyin albumi Yhdysvalloissa. * Nightwish-yhtyeen albumi Wishmaster julkaistiin, suomalainen listasijoitus 1. == Kilpailuja == * Eurovision laulukilpailu 2000 * Jean Sibelius -viulukilpailu == Palkintoja == ; Grammy * Black Sabbath Luokka:Musiikkivuodet Luokka:Vuoden 2000 musiikki
Musiikkivuosi 1999

Musiikkivuosi 1999 käsittelee vuoden 1999 tärkeitä musiikkitapahtumia, uutisia ja julkistuksia. == Julkaisuja == * Bomfunk MC’s -yhtyeen ensimmäinen albumi In Stereo julkaistiin * HIM-yhtyeen albumi Razorblade Romance julkaistiin, Suomen listasijoitus 1. * TLC-yhtyeen albumi FanMail julkaistiin == Kilpailuja == * Eurovision laulukilpailu 1999 * Kansainvälinen Mirjam Helin -laulukilpailu Luokka:Musiikkivuodet Luokka:Vuoden 1999 musiikki
Dag og Tid

Dag og Tid on uusnorjankielinen sanomalehti, joka ilmestyy kerran viikossa Oslossa. Lehti keskittyy yhteiskuntaan, Norjan politiikkaan ja kulttuuriin. Lehti on perustettu 1962, ja se on puolueista riippumaton, mutta sanoo toimituksellista linjaansa radikaaliksi. Lehden ensimmäinen numero ilmestyi 1962 päätoimittajana tunnettu norjalainen radiopersoona Arthur Klæbo. Lehti on saanut Fritt Ords Pris -palkinnon.Aftenposten ==Vastaavia päätoimittajia== * Arthur Klæbo 1962 * Olav Maaland * Tor Gabrielsen / Kjell Snerte 1967– * Bjarne Myrstad 1974–1979 * Kjetil Tandstad 1976–1980 * Helge Arild Bolstad 1976–1985 * Asgeir Olden 1986–1990 * Arnhild Skre 1990–1993 * Audun Skjervøy 1993–2001 * Svein Gjerdåker 2001– ==Levikki== Vahvistettu nettolevikki Mediebedriftenes Landsforeningin mukaan:Opplag for Norske aviser 2016, Mediebedriftenes Landsforening, viitattu 2.8.2017 * 1993: 6 263 * 1994: 5 886 * 1995: 6 011 * 1996: 6 375 * 1997: 6 728 * 1998: 6 766 * 1999: 6 319 * 2000: 6 318 * 2001: 6 671 * 2002: 6 519 * 2003: 6 982 * 2004: 7 029 * 2005: 7 054 * 2006: 7 206 * 2007: 7 228 * 2008: 7 233 * 2009: 7 531 * 2010: 8 338 * 2011: 8 729 * 2012: 9 132 * 2013: 9 582 * 2014: 10 778 * 2015: 10 948 * 2016: 11 211 {| border=0 cellpadding=2 cellspacing=0 align=center ImageSize = width:auto height:270 barincrement:12 PlotArea = left:50 bottom:15 top:10 right:10 AlignBars = late DateFormat = yyyy Period = from:0 till:12000 TimeAxis = orientation:vertical ScaleMajor = unit:year increment:1000 start:0 PlotData= color:magenta width:6 bar:93 from:start till:6263 bar:94 from:start till:5886 bar:95 from:start till:6011 bar:96 from:start till:6375 bar:97 from:start till:6728 bar:98 from:start till:6766 bar:99 from:start till:6319 bar:00 from:start till:6318 bar:01 from:start till:6671 bar:02 from:start till:6519 bar:03 from:start till:6982 bar:04 from:start till:7029 bar:05 from:start till:7054 bar:06 from:start till:7206 bar:07 from:start till:7228 bar:08 from:start till:7233 bar:09 from:start till:7531 bar:10 from:start till:8338 bar:11 from:start till:8729 bar:12 from:start till:9132 bar:13 from:start till:9582 bar:14 from:start till:10778 bar:15 from:start till:10948 bar:16 from:start till:11211 ==Lähteet== ==Aiheesta muualla== *www.dagotid.no Luokka:Norjalaiset sanomalehdet
Musiikkivuosi 1998

Musiikkivuosi 1998 käsittelee vuoden 1998 tärkeitä musiikkitapahtumia, uutisia ja julkistuksia. == Julkaisuja == * Apocalyptica-yhtyeen albumi Inquisition Symphony julkaistiin * Nightwish-yhtyeen albumi Oceanborn julkaistiin * Sentenced-yhtyeen albumi Frozen julkaistiin == Kilpailuja == * Eurovision laulukilpailu 1998 Luokka:Musiikkivuodet Luokka:Vuoden 1998 musiikki
Musiikkivuosi 1997

Musiikkivuosi 1997 käsittelee vuoden 1997 tärkeitä musiikkitapahtumia, uutisia ja julkistuksia. == Julkaisuja == * HIM-yhtyeen ensimmäinen albumi Greatest Lovesongs Vol. 666 julkaistiin * Nightwish-yhtyeen ensimmäinen albumi Angels Fall First julkaistiin * The Prodigyn albumi The Fat of the Land julkaistiin * Oasis-yhtyeen albumi Be Here Now julkaistiin *22. elokuuta – Saksalainen industrial metal -yhtye Rammstein julkaisi Sehnsucht -levyn. == Kilpailuja == * Eurovision laulukilpailu 1997 järjestettiin Dublinissa Luokka:Musiikkivuodet Luokka:Vuoden 1997 musiikki
Martti Salminen (poliitikko)

Martti Johannes Salminen (14. heinäkuuta 1901 Pori – 29. huhtikuuta 1993 Kuopio) oli suomalainen Kansallisen Kokoomuksen poliitikko, joka toimi kansanedustajana Kuopion läänin läntisestä vaalipiiristä tammikuusta 1956 helmikuuhun 1962. Salminen kirjoitti ylioppilaaksi vuonna 1921 ja maatalous- ja metsätieteiden kandidaatiksi hän valmistui vuonna 1928. Suurimman osan työurastaan hän toimi Maaningalla Pohjois-Savon kasvinviljelyskoeaseman johtajana. Kunnallispolitiikassa Salminen vaikutti Maaningalla, toimien sekä kunnanvaltuuston että kunnanhallituksen puheenjohtajana. Salmisen vanhemmat olivat vaihdemiesten esimies Kaarle Aukusti Salminen ja Eeva Sofia Pursiainen. Salminen oli naimisissa Laina Amanda Luukkosen kanssa vuodesta 1929 lähtien. Heidän pojastaan Simo Kalle Salmisesta (s. 1930) tuli lääketieteen ja kirurgian tohtori. Sotilasarvoltaan Salminen oli kapteeni. == Lähteet == Luokka:Kansanedustajat Luokka:Maaningan kunnanvaltuutetut Luokka:Kansallisen Kokoomuksen poliitikot Luokka:Pohjois-Savon vaalipiiri Luokka:Vuonna 1901 syntyneet Luokka:Vuonna 1993 kuolleet
Tuomas Saikku

Tuomas Veikko Saikku (22. joulukuuta 1906 Sääksmäki – 19. syyskuuta 1963 Valkeakoski) oli suomalainen agronomi, joka toimi Kansallisen Kokoomuksen kansanedustajana Hämeen läänin pohjoisesta vaalipiiristä lokakuusta 1956 heinäkuuhun 1958. Saikku kirjoitti ylioppilaaksi vuonna 1928. Maatalous- ja metsätieteiden kandidaatiksi hän valmistui vuonna 1934 ja agronomiksi vuotta myöhemmin. Suurimman osan työurastaan Saikku toimi maanviljelijänä, mutta toimi myös muun muassa konsulenttina ja opettajana. Kunnallispolitiikassa hän oli mukana toimittuaan Kangasalan kunnanvaltuustossa. Sotilasarvoltaan hän oli reservin kapteeni. Saikun vanhemmat olivat kouluneuvos ja kansanopiston johtaja Rufus Saikku ja Johanna Vilhelmiina Heikkilä. Saikku oli naimisissa Kerttu Marketta Pehu-Lehtosen kanssa vuodesta 1934 lähtien. Metsäneuvos Tapio Saikku ja diplomaatti Olavi Saikku olivat Tuomas Saikun veljiä.Kuka kukin on 1954, s. 744. Viitattu 1.3.2023Kuka kukin on 1978, s. 842. Viitattu 1.3.2023. == Lähteet == Luokka:Suomalaiset maanviljelijät Luokka:Kansanedustajat Luokka:Kangasalan kaupunginvaltuutetut Luokka:Kansallisen Kokoomuksen poliitikot Luokka:Pirkanmaan vaalipiiri Luokka:Vuonna 1906 syntyneet Luokka:Vuonna 1963 kuolleet
Wollemin kansallispuisto

Wollemin kansallispuisto on luonnonsuojelualue Australian Uuden Etelä-Walesin osavaltiossa. Puisto on yksi kahdeksasta alueesta, jota muodostavat Unescon maailmanperintökohteen Greater Blue Mountains -alue. Se on australianwollemian ainoa tunnettu kasvupaikka. == Lähteet == == Aiheesta muualla == * Wollemi National Park NSW National Parks and Wildlife Service Luokka:Australian kansallispuistot Luokka:Uusi Etelä-Wales
Matti Raipala

Matti Mauno Raipala (20. helmikuuta 1912 Hämeenkyrö – 1. maaliskuuta 1988 Hämeenkyrö) oli suomalainen agronomi, joka toimi Kansallisen Kokoomuksen kansanedustajana Turun läänin pohjoisesta vaalipiiristä vuodesta 1954 vuoteen 1970. Raipala kirjoitti ylioppilaaksi vuonna 1931. Agronomiksi ja maatalous- ja metsätieteiden kandidaatiksi hän valmistui vuonna 1938. Suurimman osan työurastaan Raipala toimi maanviljelijänä kotitilallaan. Kunnallispolitiikassa hän oli mukana toimimalla Hämeenkyrön kunnanvaltuustossa. Presidentin valitsijamiehenä Raipala toimi vuosien 1956, 1962 ja 1968 vaaleissa. Raipalan vanhemmat olivat maanviljelijä ja talousneuvos Jalmari Vilhelm Raipala ja Josefiina Tyni. Raipala oli naimisissa Margit Eeva Helanderin kanssa vuodesta 1944 lähtien. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Hämeenkyrön kunnanvaltuutetut Luokka:Turun läänin pohjoinen vaalipiiri Luokka:Vuonna 1912 syntyneet Luokka:Vuonna 1988 kuolleet
Ionel Armean

Ionel Armean (s. 26. lokakuuta 1991) on suomalainen jalkapalloilija. Pelipaikaltaan hän on puolustaja.Ionel Armean Soccerway-sivustolla Juniorina Armean edusti EPS:ää ja Honkaa. Armean pelasi kaudella 2010 yhden Ykkösen ottelun FC Espoossa. Kaudella 2011 hän pelasi sarjan voittaneessa Tallinna Kalevissa 28 ottelua ja teki 12 maalia Viron Esiliigassa. Kaudella 2012 Armean pelasi Meistriliigassa 28 ottelua maaleitta. Kevään 2013 Armean oli vaihto- oppilaana Thaimaassa. Kaudeksi 2014 hän palasi Tallinna Kaleviin ja pelasi 22 Meistriliigan ottelua tehden yhden maalin. Kaudella 2015 Armean pelasi GrIFK:ssa 19 ottelua Kakkosessa, jossa GrIFK voitti länsilohkon ja nousi Ykköseen voitettuaan nousukarsinnassa Klubi 04:n. Nousukarsintaotteluissa Armean ei pelannut. Ykkösen kaudella 2016 Armean pelasi GrIFK:ssa yhden ottelun. == Lähteet == Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt